Érték-trend 7.o Elbukás és felemelkedés

Kedves Tanítványok!

Most egy ideig digitális formában fogunk találkozni!

Az óra elején imádkozd el az Úr imáját a betegek gyógyulásáért

 Az elmúlt órán a bűnökről tanultunk. Kérlek, ismételd át a leírt vázlatot! (bűn, személyes bűn, bűnök fajtái)

Olvasd el a Tk. 101. oldalt ( bűn, eredeti bűn, személyes bűn) és a 102. o. Bocsánatos és súlyos bűnök részt!

Jelöld az Igaz-hamis állításokat a tk 102.o bal felső zöld hasábban!

Keresztség c. részt a 102. oldalról tanuld meg! A küldött ppt 3-13 diája szól a keresztségről, nézd meg! ( Beavató szentségek ppt)

A bűnbocsánat szentsége c. részt olvasd el és tanuld meg!

A bűnbocsánat szentségéről szóló tananyagot itt olvashatod. Ezt már korábban tanultuk Kérlek, ismételd át!

A BŰNBOCSÁNAT SZENTSÉGE

A Mennyei Atya Jézus Krisztus keresztáldozatáért megbocsátotta bűneinket.

Amikor Jézus meghalt, akkor te még nem éltél, ezért bűneidért csak most tudsz bocsánatot kérni.

Amikor bocsánatot kérsz Istentől nézz fel a keresztre és mond: *Jézusom meghaltál értem. Szeretlek. Bánom bűneimet.*

*Véredben moss tisztára és adj új életet.*

Kitől kérünk bocsánatot?

* Istentől
* emberektől akiket megbántottunk

Mikor bánjuk meg bűneinket?

* azonnal amikor elkövettük
* esti lelkiismeretvizsgálatnál
* a szentmise elején
* amikor gyónásra készülünk

Csak Istennek van hatalma a bűnöket megbocsátani.

Jézus húsvétvasárnap a bűnbocsátást apostolaira bízta.

Az Egyházban Jézus rendelése szerint a papok által kapjuk Isten bocsánatát.

Isten mindenkinek megbocsát: aki megbánja bűnét és bocsánatot kér. Erre szolgál a bűnbocsánat szentsége a gyónás.

Így készülünk a gyónásra:

1. Szentlélek segítségül hívása, hogy felismerjem és őszintén megbánjam bűneimet.
2. Lelkiismeretemet megvizsgálom, ehhez lelki tükröt használok.
3. Megbánom bűneimet és bocsánatot kérek Istentől.
4. Meggyónom bűneimet a papnak – őszintén, érthetően
5. Elvégzem a feladott elégtételt és megköszönöm Isten szeretetét.

***Mikor gyónjunk? Havonta egyszer, de ha halálos bűnt követtünk el akkor minél előbb***!

Vázlatként a füzetedbe másold le a táblázatot a szentségekről!

Kérlek, fotózd le és küldd el nekem a vázlatot és a tk. 102.o igaz- hamis feladatot!

Isten áldjon benneteket!

|  |  |  |  |  |  |
| --- | --- | --- | --- | --- | --- |
| **Szentség** | **Hányszor lehet felvenni?** | **Ki veheti fel?** | **Ki szolgáltatja ki?** | **Mi a látható jel?** | **Hogyan nyilvánul meg Isten kegyelme?** |
| 1. keresztség | egyszer | aki még nincs megkeresztelve | általában diákónus, pap,vészhelyzetben bárki AMK | vízzel való leöntés | megszabadít azáteredőbűntől |
| 4.bűnbocsánat | többször | Aki meg van keresztelve, és aki ígéri, hogy változtat az életén | pap | a bevallás és feloldozás | bűneinkmegbocsátástnyernek |

Szentségekről tananyag